Príloha č. 12

**ČESTNÉ VYHLÁSENIE**

**k uplatňovaniu medzinárodných sankcií**

|  |  |
| --- | --- |
| **Názov/ Obchodné meno/ Meno Priezvisko** |  |
| **Sídlo/ Adresa** |  |
| **IČO** |  |
| **Štatutárny orgán[[1]](#footnote-1)/ Štatutárny zástupca/ Konajúca osoba** |  |
| **Názov a číslo zmluvy** |  |
| **Predmet plnenia zmluvy** |  |

1. V postavení [uviesť postavenie: prijímateľ príspevku z fondov EÚ, dodávateľ], v súvislosti s vyššie identifikovanou zmluvou uzatvorenou medzi [uviesť zmluvné strany] čestne vyhlasujem, že:
2. som sa oboznámil so systémom medzinárodných sankcií uverejneným na webovom sídle Ministerstva zahraničných vecí a európskych záležitostí SR na elektronickej adrese:

<https://www.mzv.sk/diplomacia/temy/medzinarodne-sankcie>;

1. nie som sankcionovanou osobou, na ktorú sa vzťahuje medzinárodná sankcia podľa § 2 písm. a), f) a u) zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „zákon č. 289/2016 Z. z.“), uvedenou v zozname EÚ na <https://webgate.ec.europa.eu/fsd/fsf#!/files> vedenom na právnom základe legislatívnych právnych aktov EÚ, alebo v zoznamoch Bezpečnostnej rady Organizácie spojených národov na <https://www.un.org/securitycouncil/sanctions/narrative-summaries> vedenom na právnom základe rezolúcií Bezpečnostnej rady Organizácie spojených národov, nie som ani osobou kontrolovanou, alebo spojenou s akoukoľvek sankcionovanou osobou uvedenou na sankčných zoznamoch;
2. všetky osoby, ktoré konali alebo budú konať v môj prospech alebo v mojom mene, na akomkoľvek právnom základe, vrátane osôb v právnom vzťahu príjmov zo závislej činnosti, spĺňali, alebo budú spĺňať podmienku uvedenú v písm. b);
3. som sa nedopustil konania a nedopustím sa konania v rozpore s medzinárodnou sankciou uloženou na účely zabezpečenia, udržania a obnovy medzinárodného mieru a bezpečnosti, ochrany základných ľudských práv, boja proti terorizmu a šíreniu zbraní hromadného ničenia a dosahovania cieľov Spoločnej zahraničnej a bezpečnostnej politiky EÚ a Charty Organizácie Spojených národov;
4. som nepripustil a nepripustím v procese verejného obstarávania, ak sa tento postup uplatňuje, účasť sankcionovaných osôb so zákazom účasti na verejnom obstarávaní, a v rámci verejného obstarávania som neuzatvoril a neuzatvorím zmluvu na dodávku tovarov, služieb, iných plnení s osobou uvedenou na sankčnom zozname podľa § 2 písm. u) zákona č. 289/2016 Z. z., alebo na dodávku sankcionovaného tovaru, ktorého dovoz do EÚ je zakázaný medzinárodnou sankciou podľa § 2 písm. a) a l) zákona č. 289/2016 Z. z.;
5. som nevyužil a nevyužijem ako dodávateľov, subdodávateľov, sprostredkovateľov odplatne, alebo bezodplatne, osoby uvedené na sankčnom zozname, alebo osoby sídliace na sankcionovanom území, ktorým medzinárodné sankcie ukladajú zákaz dodávať a/alebo poskytovať tovar, služby, majetok, finančné prostriedky, alebo akékoľvek hmotné plnenia alebo nehmotné plnenia na územie EÚ;
6. som nevyužil a nevyužijem ako subdodávateľov, sprostredkovateľov odplatne, alebo bezodplatne, osoby uvedené na sankčnom zozname, alebo osoby sídliace na sankcionovanom území, ktorým medzinárodné sankcie ukladajú zákaz dodávať a/alebo poskytovať tovar, služby, majetok, finančné prostriedky, alebo akékoľvek hmotné plnenia alebo nehmotné plnenia na územie EÚ;
7. som neuznal a neuznám záväzky, ktorých uznanie je zakázané medzinárodnými sankciami, nenavýšil som a nenavýšim u sankcionovaných osôb, vrátane osôb zo sankcionovaných území majetkový podiel, ktorého navýšenie je zakázané medzinárodnými sankciami;
8. som neposkytol vlastné prostriedky a neposkytnem prostriedky prijaté od Úradu vlády SR ako zmluvnej strany Zmluvy o poskytnutí nenávratného finančného príspevku na priame, alebo nepriame financovanie alebo finančnú pomoc v súvislosti s dovozom zakázaného tovaru medzinárodnými sankciami na územie EÚ;
9. som nevyužil a nevyužijem finančné prostriedky na obchádzanie medzinárodných sankcií, ktoré sú zmrazené alebo zaistené, alebo majú byť zmrazené alebo zaistené;
10. som sa nedopustil a nedopustím sa konania, ktoré by zakladalo následok/dôsledok rozporu alebo porušenia ustanovení zákona č. 289/2016 Z. z., najmä že nedôjde ani nedošlo k nedovolenému obstaraniu, dovozu, vývozu, vrátane vývozu na sankcionované územia, alebo k použitiu sankcionovaného tovaru, majetku, vrátane energií, surovín, hnuteľných vecí, nehnuteľných vecí, hmotných vecí, nehmotných vecí, vecí pochádzajúcich zo sankcionovaných území, vrátane predmetov kultúrnej potreby, iných majetkových hodnôt bez ohľadu na odplatnosť plnenia, právnych dokumentov alebo listín v akejkoľvek forme preukazujúcich vlastnícke právo, alebo sankcionovaných finančných prostriedkov, k použitiu sankcionovaných dopravných prostriedkov, k použitiu zaistených a/alebo zmrazených finančných prostriedkov, alebo majetku, vecí, k poskytnutiu zakázanej technickej pomoci, čo sa vzťahuje v plnom rozsahu aj na konanie, ktorými sa sankcie priamo alebo nepriamo obchádzajú;
11. nedôjde k nedovolenému vstupu sankcionovaných osôb na územie EÚ, vrátane vzdušného priestoru;
12. každú jednu výnimku zo zákazov medzinárodných sankcií, ak sa má uplatniť, vopred prerokujem s druhou zmluvnou stranou a riadne preukážem predložením príslušných dokladov jej legálne uplatnenie, vrátane administratívneho aktu príslušného orgánu na území EÚ, v ktorého pôsobnosti je uplatnenie výnimky, aj v prípade ak uplatnenie výnimky predchádzalo dňu uzatvorenia tejto zmluvy;
13. som si vedomý, že záväzky a povinnosti v písmenách ... sa dotýkajú všetkých osôb konajúcich v mojom mene alebo v môj prospech, vrátane právnických osôb, na ktoré sa v akomkoľvek rozsahu vzťahuje pôsobnosť právneho poriadku Slovenskej republiky a/alebo EÚ;
14. vo vzťahu k postupom VO/O sú prijímatelia príspevku z fondov EÚ povinní uplatniť sankciu vylúčenia, ak pôjde o hospodársky subjekt, na ktorý sa vzťahujú medzinárodné sankcie, a to na základe príslušného právneho predpisu, ktorým bola voči danému hospodárskemu subjektu stanovená medzinárodná sankcia; povinnosť aplikácie týchto právnych predpisov (aj pri verejnom obstarávaní) je stanovená tiež zákonom č. 289/2016 Z. z. a Nariadením Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení.
15. V súvislosti s udalosťami narúšajúcimi mier na Ukrajine a územnú celistvosť Ukrajiny som si vedomý a/alebo vyhlasujem, že:
16. systém medzinárodných sankcií ako reštrikčné opatrenia upravujú najmä Nariadenie Rady č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v platnom znení (ďalej len „Nariadenie Rady (EÚ) č. 269/2014“), Nariadenie Rady (EÚ) č. 692/2014 z 23. júna 2014 o reštriktívnych opatreniach, ktoré sú reakciou na protiprávnu anexiu Krymu a Sevastopoľa v platnom znení, Nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v platnom znení (ďalej len „Nariadenie Rady (EÚ) č. 833/2014“), Nariadenie Rady (EÚ) č. 2022/263 z 23. februára 2022 o reštriktívnych opatreniach v reakcii na protiprávne uznanie, okupáciu alebo anexiu určitých častí Ukrajiny, ktoré nie sú kontrolované vládou, Ruskou federáciou v platnom znení;
17. čl. 2 ods. 2 Nariadenia Rady (EÚ) č. 269/2014 upravuje, že žiadne finančné prostriedky ani hospodárske zdroje, ktoré sú predmetom plnenia zo zmluvy, sa priamo ani nepriamo nesprístupnia fyzickým osobám alebo fyzickým alebo právnickým osobám, subjektom alebo orgánom s nimi spojeným, ktoré sú uvedené v sankčnom zozname prílohy I uvedeného nariadenia;
18. čl. 11 ods. 1 Nariadenia Rady (EÚ) č. 269/2014 uvádza, že sa neuznajú žiadne nároky v súvislosti so žiadnou zmluvou alebo transakciou, ktorých plnenie bolo úplne alebo čiastočne, priamo alebo nepriamo dotknuté opatreniami uloženými podľa tohto nariadenia, vrátane nárokov na náhradu škody alebo akýchkoľvek iných nárokov tohto druhu, ako je napr. nárok na kompenzáciu alebo pohľadávka so zárukou, predovšetkým nárok na predĺženie platnosti alebo úhradu dlhopisu, záruky alebo zabezpečenia, najmä finančnej záruky alebo finančného zabezpečenia v akejkoľvek forme, ak ich predložia:
    1. fyzické alebo právnické osoby, subjekty alebo orgány uvedené v prílohe I uvedeného nariadenia,
    2. akékoľvek fyzické alebo právnické osoby, subjekty alebo orgány konajúce prostredníctvom alebo v mene niektorej z osôb, subjektov alebo orgánov uvedených v bode i. tohto ods.;
19. čl. 5aa ods. 1 Nariadenia Rady (EÚ) č. 833/2014 zakazuje priamo alebo nepriamo zapojiť sa do akejkoľvek transakcie s:
    1. právnickou osobou, subjektom alebo orgánom usadeným v Rusku, ktoré sú verejne kontrolované alebo ktoré sú z viac ako 50 % vo verejnom vlastníctve, alebo v ktorých má Rusko, jeho vláda alebo centrálna banka právo podieľať sa na ziskoch, alebo s ktorými má Rusko, jeho vláda alebo centrálna banka iný podstatný hospodársky vzťah, ako sa uvádzajú v sankčnom zozname prílohy XIX uvedeného nariadenia,
    2. právnickou osobou, subjektom alebo orgánom usadeným mimo Únie, ktorých vlastnícke práva z viac ako 50 % priamo alebo nepriamo vlastní subjekt uvedený v sankčnom zozname prílohy XIX uvedeného nariadenia, alebo
    3. právnickou osobou, subjektom alebo orgánom, ktoré konajú v mene alebo na základe pokynov subjektu uvedeného v bode i. alebo ii. tohto ods.;
20. čl. 5k Nariadenia Rady (EÚ) č. 833/2014 ustanovuje zákaz zadávania všetkých verejných zákaziek alebo koncesií, ktoré patria do rozsahu pôsobnosti smerníc o verejnom obstarávaní, ako aj článku 10 ods. 1, 3, ods. 6 písm. a) až e), ods. 8 až 10, článkov 11 až 14 Smernice 2014/23/EÚ, článku 7 písm. a) až d), článku 8 a 10 písm. b) až f) a písm. h) až j) Smernice 2014/24/EÚ, článku 18 a 21 písm. b) až e) a písm. g) až i), článkov 29 a 30 Smernice 2014/25/EÚ a článku 13 písm. a) až d) a písm. f) až h) a písm. j) Smernice 2009/81/ES ako aj hlavy VII Nariadenia (EÚ, Euratom) 2018/1046, aproximovaným aj do znenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi:
    1. ruský štátny príslušník, fyzická osoba s pobytom v Rusku alebo právnická osoba, subjekt alebo orgán usadení v Rusku,
    2. právnická osoba, subjekt alebo orgán, ktoré z viac ako 50 % priamo alebo nepriamo vlastní subjekt uvedený v bode i. tohto odseku,
    3. právnická alebo fyzická osoba, subjekt alebo orgán, ktoré konajú v mene alebo na základe pokynov subjektu uvedeného v bode i. alebo ii. tohto ods.,

vrátane subdodávateľov, dodávateľov alebo subjektov, ktorých kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky;

1. čl. 5l ods. 1 Nariadenia Rady (EÚ) č. 833/2014 zakazuje poskytovať priamu alebo nepriamu podporu vrátane financovania a finančnej pomoci alebo akýchkoľvek iných výhod v rámci akéhokoľvek programu Únie, Euratomu alebo vnútroštátneho programu členského štátu a zmlúv v zmysle Nariadenia Európskeho parlamentu a Rady (EÚ, Euratom) 2018/1046:
   1. právnickým osobám, subjektom alebo orgánom usadeným v Rusku,
   2. právnickým osobám, subjektom alebo orgánom, ktoré z viac ako 50 % priamo alebo nepriamo vlastní subjekt uvedený v bode i. tohto ods.
2. V súvislosti s bodom 1. a 2. tohto čestného vyhlásenia beriem na vedomie a/alebo vyhlasujem, že:
3. som uvedomený s právnymi následkami vedome nepravdivého čestného vyhlásenia, ktoré súčasne môže byť kvalifikované ako priestupok vyskytujúci sa na viacerých úsekoch správy podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov, pokiaľ následok vedome nepravdivého čestného vyhlásenia nezakladá kvalifikáciu činu prísnejšie trestného. Týmto nie je dotknutá zodpovednosť za priestupok alebo delikt, vrátane uloženia opatrenia podľa § 21 až 23 zákona č. 289/2016 Z. z.;
4. realizácia predmetu plnenia podľa vyššie uvedenej zmluvy zo strany hospodárskeho subjektu, ktorý zastupujem, ani subdodávateľov zapojených do plnenia tejto zmluvy, nie je v rozpore so zákonom č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „zákon č. 289/2016 Z. z.“), a teda najmä neporušuje akúkoľvek medzinárodnú sankciu upravenú v predpise o medzinárodnej sankcii podľa § 2 písm. b) zákona č. 289/2016 Z. z.;
5. v prípade, ak počas realizácie plnenia podľa vyššie uvedenej zmluvy dôjde na strane subjektu, ktorý zastupujem, resp. dodávateľov a subdodávateľov, ktorí sa podieľajú na plnení zmluvy k zmene skutočností, fyzických osôb, právnických osôb, v dôsledku ktorých by plnenie podľa zmluvy bolo v rozpore s predpismi o medzinárodných sankciách podľa § 2 písm. b) zákona č. 289/2016 Z. z., bezodkladne túto skutočnosť oznámim druhej zmluvnej strane. Taktiež som si vedomý, že ako subjekt v postavení prijímateľa príspevku z fondov EÚ som v zmysle Zmluvy o poskytnutí nenávratného finančného príspevku povinný túto skutočnosť bezodkladne oznámiť poskytovateľovi nenávratného finančného príspevku, ktorým je Úrad vlády SR ako sprostredkovateľský orgán pre Program Slovensko.
6. v prípade, ak počas realizácie plnenia podľa vyššie uvedenej zmluvy dôjde na strane hospodárskeho subjektu, ktorý zastupujem, resp. subdodávateľov, ktorí sa podieľajú na plnení zmluvy k zmene skutočností, fyzických osôb, právnických osôb, v dôsledku ktorých by plnenie podľa zmluvy bolo v rozpore s predpismi o medzinárodných sankciách podľa § 2 písm. b) zákona č. 289/2016 Z. z., bezodkladne túto skutočnosť oznámim druhej zmluvnej strane. Taktiež som si vedomý, že subjekt v postavení prijímateľa príspevku z fondov EÚ je v zmysle Zmluvy o poskytnutí nenávratného finančného príspevku povinný túto skutočnosť bezodkladne oznámiť poskytovateľovi nenávratného finančného príspevku, ktorým je Úrad vlády SR ako sprostredkovateľský orgán pre Program Slovensko.

V [Mesto], dňa [dd.mm.rrrr] ....................................................................................

Meno Priezvisko oprávnenej osoby

podpis oprávnenej osoby

1. V prípade kolektívneho štatutárneho orgánu uveďte všetkých v štruktúre: meno, priezvisko, titul, funkcia. [↑](#footnote-ref-1)